Rikunarita-ORG/Wikinium huggingface dataset:
# Medievie

Li cité medieval de Carcassone. Li image del Medievie es ti de castelles e cités inmurat. Ti aspect es li resultat del recreation del 19esim secul, quande li mures ne esset functional, e li majoritá del cités europan destructet les. Li desire de recuperar les es un monstra de *medievalisme*.
Li **Medievie** o **Mediepoca** es un periode historic del civilisation occidental inter li 5esim e 15esim secules. It comensa in 476 con li cade del Imperia Roman de Occidente, e it fini in 1492 con li decovrition de America o in 1453 con li cade de Constantinópol, data quel coincide con li invention del printator (publication del Bible de Gutenberg), e con li fini del Guerre de Cent Annus.
# Scolastica

Li **scolastica** o **scolasticisme** esset li scol medieval de filosofie quel usat un metode critic de analise filosofic presupposit súper un paradigma teistic catolic quel dominat li inseniament in li universitás medieval in Europa inter li annus 110 e 1700. It originat in li scoles monastic cristian que esset li base del max temporan universitás europan. Li ascension de scolastica esset associat al floration de Hispania, Francia, Anglia e Italia.
# Thomas de Aquin

| Thomas Aquin |
| --- |
| Thomas Aquin |
|  |
| **Land** | Reyatu de Sicilia |
| **Nascentie** | 28 de januar 1225 |
| **Morte** | 7 de marto 1274 in Fossanova, Status Papal |
| **Ocupation** | Mónaco, prestro, teologo, filosof |
|  |  |
|  |  |
|  |  |

**Thomas de Aquin** esset un mónaco e prestro dominican italian, qui esset un filosof, teologo e jurist imensmen influent in li tradition del scholasticisme. Inter altri coses, il esset un prominent proposant del teologie natural e li patre de un scol de pensament (includent ambis teologie e filosofie) conosset quam tomisme. Il arguet que Deo es li fonte de ambi li luce del rason natural e li luce del fide. Il ha esset descrit qua, "li max influential pensator del periode medieval" e "li max grand del filosofos-teologos medieval". Su influentie sur li pensamente occidental es considerabil, e mult del filosofie modern deriva de su idés, particularmen in li areas del etica, lege natural, metafisica e teorie politic.

Ínsimil a mult currentes in li Eclesie Catolic de ta témpor, Thomas acceptat divers idés avansat de Aristoteles (a qui il nominat "li Filosofo"), e provat sintetisar li filosofie aristotelic con li principis del cristianisme.

Su max conosset ovres es *Questiones Disputatae de Veritate* (1256–1259), li *Summa contra Gentiles* (1259–1265), e li ínfinit ma mult influential *Summa Theologica* (1265–1274). Su comentarios del Bible e de Aristoteles anc forma un part important de su ovres. Adplu, Thomas es distinctet pro su himnes eucaristic, quel forma part del liturgie del eclesie. Li Eclesie Catolic honora Thomas de Aquin quam un sancte e vide le quam un instructor model por qui studia por li prestratu, e li max alt expresion de anc rason natural e teologie speculativ. In témpor modern, sur directives papal, li studie de su ovres esset mult usat quam li nucleo del programe exiget por qui serchat esser odrinat quam prestros o diacones, quam anc por qui esset in formation religiosi e pro altri studentes de disciplines sacri (filosofie, teologie catolic, historie del eclesie, liturgie, e lege canonic).

Quam Doctor del Eclesie, Thomas de Aquin es considerat un del max grand teologos filosofos del Eclesie Catolic. Li Pápa Benedict XV declarat: "Ti Órdine (Dominican)... aquisit nov lustre quande li Eclesie declarat li docentie de Thomas li sue proprie a ta Doctor, honorat con li lodas special del Pontifices, li mestre e patrono del scoles catolic".
# Coran

Li apertet Coran
**Coran** o *Quran* es li sant libre in li religion de Islam. Secun li credentie del islam li coran es li revelation de Deo al profete Muhamad.

Li parol *coran* es derivat del arab القرآن al-Qur'ān quel significa *recitation*.

Li coran consiste de 114 sures e es scrit in un special forme de verses queles rima se.

Li coran es anc li fonte del islamic jure, li sharia.
# Renascentie

Firenze, loc de nascentie del Renascentie italian. Li prespective architectural e sistemas nov de bancaríe e comtabilitá esset introductet durant ti-ci periode.
Li **Renascentie** es un periode del historie e un movement cultural european durant li 15esim e 16esim secules. It signat li transition del Medievie a modernitá e esset caracterisat per un effortie por reviver e superar li ideales e successos del Antiquitá classic. Associat con grand changes social in mult camps e disciplinas, includent arte, architectura, politica, literatura, exploration e scientie, li Renascentie esset primarimen centrat in li Republica de Florentie, e plu tard expanset al rest de Italia e tra Europa. Li terme *rinascita* ("renascentie") aparit por li prim vez in *Vitas del Artistes* (ca. 1550) de Giorgio Vasari, durant que li correspodent parol francesi *renaissance* esset adoptet in li lingue anglés quam li terme por ti period durant li decenie de 1830.

Li Dbase Fdel Renascentie esset fundat in su version de humanisme, derivat del conceptu de *humanitas* roman e li redecovrition del filosofia classic grec, quam ti de Protagoras, qui dit que "hom es li mesure de omni cosas". Etsi li invention del tipografie movibil accelerat li dissemination de idés desde li fine del 15esim secul, li cambios del Renascentie ne esset uniform tra Europa: li prim traces aparit in Italia tam tost quam li fine del 13esim secul, in particulari con li scrites de Dante e li picturas de Giotto.

Quam movement cultural, li Renascentie includet un innovativ florescentie del litteratura latin e un explosion de litteraturas vernacular, comensante con li resurgentie del 14esim secul de sapientie basat sur fontes classic, quel contemporanés acreditat a Petrarca; li developament de perspectiva linear e altri tecnicas por representar un realitá plu natural in pictura; e un gradual ma largmen difuset reform del education. It videt un miriade de developamentesartistic e contributiones de tal polimates quam Leonardo da Vinci e Michelangelo, qui inspirat li terme "hom renascentistic". In politica, li Renascentie contribuet al developament del custumes e convention de diplomatie, e in scientie a un fide augmentat sur observation e rasonament inductiv. Ti period anc videt revolutiones in altri activitás intellectual e social scientic, tam quam li introduction de bancaríe modern e li camp del contabilitá.
# Protiste

Pluri diferent species de protistes
Li **protistes** es un gruppe diversi de microorganismes eukaryotic. Historicamen, protistes esset tractat quam un reyia biologic formalmen nominat li **Protista**, e includet generalmen organismes unicellulari que ne apartene in li altri reyias. Information moleculari ha esset usat a redefinir ti gruppe in modern taxonomie quam diversi e sovente distantemen afini filos. Li gruppe de protistes nu es considerat de significar diversi filos que ne es proximem afini per evolution e have diferent cicles vital, nivelles trofic, modes de locomotion, e structuras cellulari. Ultra lor relativmen simplic nivelles de organisation, li protistes ne have multcós in comun.
Tis es unicellulari, o tis es multicellulari sin histes specialisat, e ti simplic organisation cellulari distinte li protistes de alteri eukaryotes, quam fungos, animales, e plantes.

Li término *protiste* esset usat primmen per Ernst Haeckel in 1866. Protistes esset traditionalmen subdividet ad-in pluri gruppes basat sur similaritás al reyias plu alte: li unicellulari "animaloid" protozoones, li "plantoid" protofytes (in li majori parte unicellulari algas), e li "fungoid" mofas limosi e mofas aquatic. Ti subdivisiones traditional, basat grandmen sur comunalitás superficial, ha esset viceat per nov classificationes basat sur filogenetica (afinitá evolutionari intra organismes). Tamen, plu ancian términos es usat ancor quam nómines ínformal a descrir li morfologie e ecologie de protistes varie.

Protistes vive in quasi omni vicinités que contene aqua liquid. Multi protistes, quam li algas, es fotosinthetic e es vital productores primari in ecosistemas, particularmen in li oceanes as parte del plancton. Altri protistes, quam li Kinetoplastides e Apicomplexes, causa un numero de maladies seriose de humanos, quam malaria e maladie dorment.

Li studie de protistes es nominat protistologie.

## Vide anc

* Alga
* Biologie
	+ Protistologie
* Eukaryote
* Microorganisme
* Organisme unicellulari

## Referenties
# Virus

Un rotavirus
**Virus** es infectiosi organic structures quel transmisse maladies. Li scientie quel ocupa se con viruses es li virologie. Viruses infecte bacteries, homes, plantes e animales. Viruses self ne es vivent entes. Viruses reproducte se in li cellules de lor hosped.

Viruses es microscopic litt entes.
# Zoologie

Li **zoologie** (gr. ζῷον [zóon], *animale*, *creatur*) es li branque de li scientie biologic pri li studies del animales.

Li zoologie es sectet in **morfologie** (anatomie), **fysiologie**, **paleontologie** (developation e historie del species), **genetica**, **ecologie**, **zoogeografie** e li **psychobiologie** (conduida).
# Botanica

Utensiles traditional del botanist
Li **botanica** (gr. βοτάνη botáos; *plante*) es li scientie pri li **plantes** or **vegetales**. It tracta li vive de plantes (clasifiction taxonomie, lose georaphic, cicle de vive, formes de reproduction etc.) lor metabolisme (nutrition e crescentie, e biochimie), lor chimie (substanties contenent e sus propietates por exemple terapeutic), lor ecologia (le conservation de species)e lor aplication practical agricultura (pro alimentation e altres, pro ex. biocombustibles e fivras textil).

La botanica general recovra li **taxinomie** (classification del plantes), li **morfologie** (descrint li parts del plante), li **istologie**, li **fysiologie**, li **biogeografie** (pri u li specie de plantes cresce) e li **patologie**. Cert disciplines, quam li *dendrologie*, es specialisat pri un specifamilie de plantes.

Li conossentie exact del plantes trove del aplications in li farmacologie, del selection e del ameliorament del plantes cultivat in agricultura e orticultura.
# Antropologie

**Antropologie** es un social scientie quel studia li homes sub tot lor aspectes, social, cultural e fisical. Ti ci discipline se aplica precipue pri li studie de societés nonoccidental o pri etnic minorités occidental, etc. (On parla pri **etnologie** por li studie de specific populationes e pri **antropologie** por li general studie del homan specie.)

On distinte pluri traditiones in antropologie, de queles li max important es li francesi sociologic scole (Émile Durkheim, Marcel Mauss, Claude Lévi-Strauss), britannic social antropologie (J.G. Frazer, Bronislaw Malinowski, A.R. Radcliffe-Brown, E.E. Evans-Pritchard) e american cultural antropologie (L.H. Morgan, Franz Boas, Marvin Harris, Clifford Geertz).

Li francesi modelle privilegia precipue li aspectes simbolic e social del studie del hom e fa de etnologie un subdiscipline de sociologie, negligente, secun alcun persones, li aspectes material e fisical del hom.

Li anglosaxonic modelle es, por su parte, basat sur multidisciplinaritá e divide antropologie traditionalmen ad-in quar subdisciplines :

* *Fisical antropologie*, quel studia li evolution de fisic caracteristicums del hom, li genetica de populationes e li biologic bases del conduida del home e altri primates;
* *Cultural antropologie*, quel se interessa p.ex. pri li studie de politica e de organisation social in families e plu grand gruppes, e pri li moralitá, religion e altri simbolic aspectes de homan societés;
* *Linguistic antropologie*, quel studia li social utilisation de lingue, e li relationes inter lingue e cultura;
* *Archeologie*, quel studia homan societés del passate per lor artifactes. Archeologie es normalmen tractat quam un distint (ma relatet) discipline in altri partes del munde.
# Virologie

Modelle de un virus
**Virologie** es li scientie quel ocupa se pri viruses. It resercha e classifica li viruses. Li virologie resercha su qualitás e reproduction e prevention e li terapie de maladies queles es transmisser per viruses.

Li virologie apartene al discipline del microbiologie intra li scientie de medicina.

Quam fundator del virologie es egardat li russ botanico Dmitri Ivanovsky qui descovrit viruses in li fine del 19-im secul.
# Andes (Montania)

Li monte Aconcagua
Li location geografic del Andes in Sud-America
Li **Andes** es li max alt montania de Sud-America. Li Andes es li max long montania del munde con un longore de 8900 kilometres e un langore de 330 kilometres. Li Andes extende se per li sep landes Argentina, Chile, Bolivia, Perú, Ecuador, Columbia e Venezuela. Li Andes es situat al west costa de Sud-America.

Li max alt monte del Andes es li Aconcagua, quel es situat in Argentina, con 6991 metres. Circa 100 montes del Andes es plu alt quam 6000 metres e mem 780 montes es plu alt quam 5000 metres.

In hispan li montania porta li nómine *Cordillera de los Andes* o *Antis*.
# Virgil

| Virgil (Publius Vergilius Maro) |
| --- |
| Virgil (Publius Vergilius Maro) |
|  |
| **Land** | Avise:Roman Imperie |
| **Nascentie** | 15-im de octobre 70 ante Cristo |
| **Morte** | 21-im de septembre 19 ante Cristo in Brindisi |
| **Ocupation** | Poet |
|  |  |
|  |  |
|  |  |

**Publius Vergilius Maro**. conosset quam Virgil o Vergil, esset un poet e scritor del Roman Imperie. Il nascet ye li 15-im de octobre in li annu 70 ante Cristo apu Mantova e morit ye li 21-im de septembre in li annu 19 ante Cristo in Brindisi.

Virgil es egardat quam max important autor del Roman Imperie in li antiquitá.

Virgil originat de un rural familie, ma studiat filosofie e retorica. Il havet un bon relation con Gaius Maecenas qui esset un amico del roman imperator Augustus.

## Ovres

* 42/ 39 ante Cristo: Bucolica
* 36/ 29 ante Cristo: Georgica
* 29 /19 ante Cristo: Eneide
# Francesi

| **Francesi** Français |
| --- |
| **Parlat in:** | Munde |
| **Area:** |  |
| **Parlatores:** | 220 million |
| **Familie:** | Indo-Europan lingues‎ |
| State oficial |
| **Lingue oficial de:** |  |
| **Regulat per:** | Academie Francesi |
| Ciffras |
| **ISO 639-1:** |  |
| **ISO 639-2:** |  |
| **ISO 639-3:** |  |
| Carte |
| Extension in li munde |
| Vide anc: Lingue – Liste de lingues |

**Francesi** es un romanic lingue parlat in Francia e altri países del munde.

Romanic lingues

Aragonesi • Asturian • Baleari • Catalan • Corsesi • Extremaduran • Francesi • Galician • Hispan • Italian • Occitan • Portugalesi • Romanch • Ruman • Sardinian • Valencian
# Réunion

Li blason de Réunion
Carte geografic de Réunion
**Réunion** o anc *Le Réunion* es un insul in li Indian Ocean quel apartene a Francia. It es situat circa 700 kilometres ostal de Madagascar e 200 kilometres westal de Mauritius. Réunion have li statu de un region de Francia e un transoceanic-département.

Li insul have un longore 63 kilometres e un largore de 45 kilometres. Réunion have un area de 2,512 quadrat-kilometres.

Réunion have 853.659 (2017) habitantes. Li cité capital de Réunion es Saint-Denis.

Til li annu 1794 li insul portat li nómine Île Bourbon e Napoleon Île Bonaparte. Desde li annu 1848 li insul have li nómine Réunion. Hodie la insul es un popular destination de turisme.
# Iran

**Islamic Republica de Iran**
جمهوری اسلامی ایران (Persian)
Jomhuri-ye Eslāmi-ye Irān|

|  |  |
| --- | --- |
|  |  |

 |
|  |
| **Cité capital** | Teheran |
| **Lingues** | Persian |
| **Area** | 1,648,195 km²   |
| **Population** | 83,183,741 |
| **Valuta** | Rial (ریال) (`IRR`) |

**Iran**, anc nóminat Persia, es un land situat in Asia.

Li cité capital de Iran es Teheran.

Iran have 75.149.669 (2011) habitantes.

## Historie

* 1935 Persia adoptet li nómine Iran.
* 1941-1979 Sha Mohammad Reza Pahlavi regnat autoritativmen li land.
* 1979 Islamic revolution. Iran devenit un islamist teocratie
* 1979-1989 Li radical islamist Ruhollah Chomeini esset chef del state.
* 1980-1988 Guerre inter Iran e Irak
* 2026 Li Unit States de America e Israel ataccat Iran per aviones. Li religiosi ductor del land Ali Khamenei es mortat ye li 28-im de februar 2026 per li bombardement. Su successor devenit ye li 8-im marte 2026 su filio Mojtaba Khamenei

## Politica

Desde li annu 1980 Iran es un islamist teocratie. Li islam es li oficial religion del state.

* Suprem religiosi ductor: Mojtaba Khamenei desde li 9-im de marte 2026
* Presidente: Masoud Pezeshkian

## Economie

Iran es un land, quel have mult ressurses natural. Li land have mult petroleo, quel have un grand importantie por li economie del land.
# Socrates

Un buste de Socrates
**Socrates** esset un important grec filosof.

ll nascet 470 o 469 a.C. in Athina o Aigina (Grecia) e morit in li annu 399 a.C. in Athina.

Socrates es un del maxim important filosofes in li Antiquitá.

Li ditiones e idés de Socrates es omni contenet in li scrites de Platon, qui esset su studiante. Ta il frequentmen usat li tal-nominat "socratic metode", secun quel on seque li resultates de simplic questiones, usante li response al max recent question por continuar sempre plu e plu in avan til quande on trova un sort conclusion fundat sur li veritás ja confirmat per li questiones usat por atinger ta.
# Gallia

Li flagga de Gallia
**Gallia** es un parte del Reyatu Unit. It es situat in li west del Reyatu Unit. Gallia es un del six celtic nationes.

Gallia have 3.092.000 (2014) habitantes.

Li cité capital de Gallia es Cardiff.

## Lingues

Anglesi e gallesi es li oficial lingues de Gallia. In facte anglesi domina li public vive In li annu 2011 19 percent solmen declarat que ili parla gallesi. 14,6 percent declarat que ili posse anc scrir gallesi, ma 73,3 percent declarat que ili totmen ne save gallesi.

## Politica

Gallia ne es un índependent state, ma have desde 1999 quelc autonomie un propri guvernament e un propri parlament.
Li parlament de Gallia, li National Assmble de Gallia have 60 membres. It es electet chascun quar annus. In li electiones 2011 quar political partise intrat in li partise: Li Labore Partise have 30 sedes, li Conservativ Partise 14 sedes, li partise Plaid Cymru 11 sedes e li Liberal Democrates 5 sedes. Li Labore Partise forma desde li annu li guvernament de Gallia sol.

* Prim-Ministre (oficial titul: Unesim Ministre): Mark Drakeford (Labore Partise)

## Historie

Til 1282 Gallia esset un índependent principatu. Inter 1535 e 1542 Gallia devenit formalmen un parte del Reyatu Unit.

Desde li annu 1999 Gallia have denov su propri parlament.

## Sport

Gallia have in quelc sports quam football su propri truppes national e posse partiprender in international championatus con su propri teams índependent del Reyatu Unit. Li max populari sport in Gallia es rugby.
# Antiquitá

Li **Antiquitá** es li periode inter li fin del Prehistorie (~4.500 annus ante Cristo) e li comense del Medievie (~500 annus pos Cristo).

## Geografic Cartes

* Carte del munde in 2000 a.C.
* Carte del munde in 1000 a.C.
* Carte del munde in 200 p.C.
* Carte del munde in 300 p.C.

* In Wikimedia Commons trova se contenete multimedial pri *Ancian historie*.
# Martinica

**Martinica**|

|  |  |
| --- | --- |
|  |  |

 |
|  |
| **Cité capital** | Fort-de-France |
| **Lingues** | Francesi |
| **Area** | 1128 km²   |
| **Population** | 413 417 |
| **Valuta** | Euro (`EUR`) |

**Martinica** (francesi: Martinique) es un insul in li Caribica quel apartena a Francia. Martinica have li statu de un Tranoceanic Département de Francia e it es anc un region de Francia. Li insul es parte del Litt Antilles.

Martinica have un area de 1.128 quadratkilometres e 385.551 (2013) habitantes. Li cité capital de Martinica es Fort-de-France.

Li insul es desde li annu 1635 un parte de Francia. Li clima de Martinica es tropic. Martinica es situat circa 450 kilometres distant del costa del Sud-America.

Martinica es parte del Europan Union e have li Euro quam valuta.

## Administration

Martinica es dividet administrativmen in quar départementes. Quam institutiones li insul have un Consilie del Region e un Consilie general del Département. Li guvernament central es representat sur li insul tra un prefecte.

* Prefecte: Laurent Prévost
* Presidente del Consilie del Region: Alfred Marie-Jeanne
* Presidente del Consilie general: Josette Manin
# Sant Helena

| Sant Helena |
| --- |
| Sant Helena |
| **Aquage** | Pacific Ocean |
| **Land** | Reyatu Unit |
|  |  |
|  |  |
| **Area** | 123,28 quadrat-kilometres |
| **Habitantes** | 4439 (2021) |
| **Cité capital** | Jamestown |
| **Maxim altore** | Diana's Peak (818 metres) |
| Carte de Sant Helena |

Li flagga de Sant Helena
**Sant Helena** (anglesi: Saint Helena) es un insul in li sud del Pacific Ocean quel apartene al Reyatu Unit. Li insul es del volcanic orígine. Sant Helena es situat inter Africa e America del Sud. It es in un distantie de 1859 kilometres de Angola e 3286 kilometres del America del Sud.

It forma con li insul Ascencion e li archipelago Tristan da Cunha li territorie del Reyatu Unit Sant Helena, Ascension e Tristan da Cunha.

Li lingues oficial de Sant Helena es anglesi.

Sant Helena have 44439 habitantes (2021) e un area de 123,28 quadrat-kilometres. Li insul have un longore de 15 kilometres e un largore de 11 kilometres.

Li max grand altore es li monte Diana's Peak quel have un altore de 818 metres.

Li cité capital de Sant Helena es Jamestown.

## Historie

Sant Helena esset decovrit del portuges marineros. Inter li annu 1600 e 1659 Nederland ocupat li insul, ma desde li annu 1659 it es parte del Reyatu Unit.

Li insul devenit famosi quande li guvernament del Reyatu Unit electet Sant Helena quam loc del exilie por li frances imperator Napoléon Bonaparte qui habitat sur li insul inter 1815 e su morte in li annu 1821.
# Football

Football
**Football** es li maxim populari sport por truppes del munde.

On lude football con un balle e du teams con 11 persones. Li lude dura 90 minutes.

Ambi truppes deve portar li balle con li pede in li gol del altri truppe. Li teams quel have plu goles gania li lude.

Football es precipue populari in Europa e America del Sud.

Li organisation official del football mundal nómina FIFA (*Federation International del Football Associationes*).
# Guernsey

Li flagga de Guernsey
Li blason de Guernsey
**Guernsey** es un del Canal-Insules queles ne es un parte del Reyatu Unit, ma un possession del britannic monarchie. Guernsey ne apartene al Europan Union, ma es membre del doane-union. Li oficial lingue de Guernsey es anglesi.

Li cité capital de Guernsey es Saint Peter Port. It have 65.849 (2014) habitantes e un area de 78 quadratkilometres. It es li duesim max grand insul del Canal-Insules detra Jersey.

* Chef del state e chef del guvernament: Elisabeth II quam ducessea del Normandie.

Guernsey forma con li litt insules Alderney, Sark, Herm, Jethou, Brecqhou, Burhou, Lihou e altris li Prepósitatu de Guernsey con li litt insues.

## Administration

Li Prepósitatu de Guernsey es dividet in deci parocias.

* Castel
* Forest
* Saint Andrew
* Saint Martin
* Saint Peter Port
* Saint Pierre du Bois
* Saint Sampson
* Saint Saviour
* Torteval
* Vale

## Economie

Guernsey have su propri postmarcas e quam valuta li Guernsey-Pund.

Guernsey have tre bass impostes e es li sede mult bancas e financial institutes. Guernsey es anc un popular destination de turisme.
# Asturia

|  |  |  |
| --- | --- | --- |
|  | Ti-ci article besona revision. |  |

Asturia
Asturia: insigne

*Land*: Hispania

*Population*: 1,008,028

Situ web

*Nómine oficial*: Principado de Asturias, Principáu d'Asturies

**AdministrationMajor*: Adrián Barbón

*Consilium*: Junta General del Principado de Asturias

*Nivell geografic superior*: Hispania

**GeografieArea*: 10,603.57 km²

*Regiones urban*: Province of Asturias

**Carte**

Asturia: situs

**Asturia** es un comunité autonom situat in li nord de Hispania.

Li cité capital del region es Oviedo. Li lingue oficial es hispan. Anc asturian e eonaviego es parlat.

Comunités autonom de Hispania

Galicia • Asturias • Cantabria • Pais Basc • Navarra • Aragon • Catalonia • Comunité Valencian • Insules Baleari • Insules Canarias • Murcia • Andalusia • Extremadura • Castilia-La Mancha • Comunité de Madrid • Castilia e Leon • La Rioja